text: উচুন্টি () হল ক্রান্তীয় আমেরিকার স্থানীয়, বিশেষত ব্রাজিল এবং এশিয়ার বাংলাদেশ সহ অন্যান্য অঞ্চলে সাধারণত আক্রমণকারী আগাছা হিসাবে বিবেচিত একটি উদ্ভিদ। এটি স্যাতস্যাতে স্থানে বেশি জন্মে। একে ফুলকুড়ি, দোচুন্টি, ভুরভুষি নামেও ডাকা হয়।
  
  বর্ণনা 
  উচুন্টি বিরুৎ ধরনের বার্ষিক ঔষধি উদ্ভিদ। এর গাছ ৩০ - ৬০ সেমি লম্বা হয়, কাণ্ড খাড়া ও রোমশ, পাতা অর্ধগোলাকার ও কিনার খাঁজকাটা ২ - ৬ সেমি লম্বা এবং ফুল নীলাভাব সাদা রঙের হয়।
  
  ব্যবহার 
  এটি কিছুক্ষেত্রে কীটনাশক হিসাবে ব্যবহৃত হয়।
  
  বিষাক্ততা
  
  এটি খেলে যকৃতে ক্ষত ও টিউমার হতে পারে। এই উদ্ভিদে পাইরোলাইজিডিন জাতীয় উপক্ষার পাওয়া যায়।
  
  তথ্যসূত্র 
  
  বিষয়শ্রেণী:বাংলাদেশের উদ্ভিদ
  বিষয়শ্রেণী:১৭৫৩-এ বর্ণিত উদ্ভিদ
  বিষয়শ্রেণী:এশিয়ার ঔষধি উদ্ভিদ
  বিষয়শ্রেণী:দক্ষিণ আমেরিকার ঔষধি উদ্ভিদ
title: উচুন্টি